Document ID: /roh_data/filtered/fineweb-2-filterrobots_roh.jsonl.gz/51826

Aktuelle Position
Cooperaziuns
Presse TV
Fanestra da televisiun naziunala dals editurs svizzers.
Participaziun da la SSR: La collavuraziun cun la Presse TV è reglada en in contract da cooperaziun che fixescha il temp d'emissiun e la durada dals programs che stat a disposiziun a la Presse TV ed era las modalitads finanzialas.
Onn da fundaziun: 1995
3sat
Emettur d'in program da satellit en tudestg da ZDF/ARD/ORF/SSR.
Participaziun da la SSR: Ella procura per programs da cultura e collavura cun la redacziun en la dimensiun da var 10% da l'entir program.
Onn da fundaziun: 1984
Arte (Association relative à la télévision européenne)
Chanal da cultura europeic.
Participaziun da la SSR: Ina cunvegna da cooperaziun tranter Arte e la SSR reglescha la realisaziun da coproducziuns.
Onn da fundaziun: 1991
Fonoteca Naziunala Svizra
La Fonoteca Naziunala Svizra ha l'incumbensa da collecziunar, preparar e metter a disposiziun registraziuns sonoras che han in connex cun l'istorgia e la cultura da la Svizra.
Participaziun da la SSR: La SSR ha gidà ha fundar la Fonoteca Naziunala Svizra ed è commembra da la fundaziun.
Onn da fundaziun: 1987
Chadaina da fortuna
La Chadaina da fortuna è l'ala caritativa da la SSR. Ella fa collectas en cas da catastrofas - chaschunadas da l'uman u da la natira - e gida a finanziar programs d'agid da sias partenarias, las ovras d'agid svizras.
Participaziun da la SSR: La SSR ha gidà a fundar la Chadaina da fortuna ed è commembra da la fundaziun.
Onn da fundaziun: 1946
Memoriav
Associaziun per preservar il patrimoni audiovisual da la Svizra.
Participaziun da la SSR: La SSR ha gidà a fundar la Memoriav ed è commembra da la fundaziun.
Onn da fundaziun: 1995
Die Schweizer Journalistenschule
La scola da schurnalissem principala da la Svizra tudestga.
Participaziun da la SSR: La SSR sustegna il center da scolaziun da las medias cun ina contribuziun annuala da 250 000 francs. En pli dattan collavuraturas e collavuraturs da la SSR là curs e las partiziuns da scolaziun da Schweizer Fernsehen e da Schweizer Radio DRS organiseschan curs communabels cun il center da scolaziun da las medias.
Onn da fundaziun: 1984